wickkiey/tamil-wikipedia-chunked huggingface dataset:
# சாயா தேவி

## ஆரம்ப கால வாழ்க்கை

சாயா தேவி பீகார் மற்றும் ஒரிசா மாகாணத்தின் பாகல்பூரில் ஹரதன் கங்கோபாத்யாய் என்பவருக்கு பிறந்தார். இவர் தனது கல்வியை ஆதம்பூரில் உள்ள பாக்சூர் மோக்சதா பெண்கள் மேல்நிலைப் பள்ளியில் தொடங்கினார். பின்னர் இவரது தந்தையின் வேலை காரணமாக தில்லிக்குச் சென்று அங்கு இந்திரபிரஸ்தா பெண்கள் பள்ளியில் தனது கல்வியைத் தொடர்ந்தார். ராஞ்சியில் ஆசிரியராக இருந்த புத்ததேவ் சட்டோபாத்யாயாவை தனது பதினொரு வயதில் திருமணம் செய்து கொண்டார். இந்தத் திருமணம் நீண்ட காலம் நீடிக்கவில்லை. தான் பத்தாம் வகுப்பு படிக்கும் போது தனது தந்தையுடன் கொல்கத்தாவுக்கு வந்தார். இவர் நடிகர் அசோக்குமாரின் மனைவி ஷோபா கங்குலியின் முதல் உறவினர், இதனால் கங்குலி குடும்பத்துடனும் தொடர்பு கொண்டிருந்தார். இருப்பினும், இவருடைய ஆரம்பகால வாழ்க்கையைப் பற்றி மிகக் குறைவாகவே அறியப்பட்டிருந்தாலும், இவரது வாழ்க்கை போராட்டத்தால் நிறைந்தது என்று நம்பப்படுகிறது. இவர் கொல்கத்தாவை அடைந்த பிறகு, அடுத்த ஐந்து தசாப்தங்களாக இவர் தொடர்ந்து திரைப்படங்களிலும், மேடைகளிலும் ஒரு நடிகையாக தனது வாழ்க்கையைத் தேர்ந்தெடுத்தார்.
# சாயா தேவி

## தொழில்

சாயா தேவி 1936 இல் *சோனார் சன்சார்* என்ற வங்காளத் திரைப்படத்தில் அறிமுகமானாலும், 1938இல் வித்யாபதி திரைப்படத்தில் இராணி லட்சுமி வேடத்தில் சிறந்த நடிப்புக்காக புகழடைந்தார். அத்துடன் பல வங்காளத் திரைப்பட விமர்சன அமைப்பின் விருதுகளும் இவருக்கு கிடைத்தது. லீலா மஜும்தார் எழுதிய அருந்ததி தேவி இயக்கிய *பொடி பிசிர் போர்மி பாக்சோ* (1972), என்ற குழந்தைகள் திரைப்படத்தில், சாயா தேவி, வயதான விதவை அத்தையான *போடி பிசி* என்ற மறக்க முடியாத முன்னணி நகைச்சுவை வேடத்தில் நடித்தார்.
# இரும நிலை

பொருள் வேதியியலில், **இரும நிலை** (*binary phase*) அல்லது **இருமச் சேர்மம்** (*binary compound*) இரண்டு வெவ்வேறு தனிமங்களைக் கொண்ட ஒரு வேதிச் சேர்மம் ஆகும். சில இரும நிலை சேர்மங்கள் மூலக்கூறுகளாக உள்ளன. எ.கா. கார்பன் டெட்ராகுளோரைடு (CCl<sub>4</sub>). பொதுவாக இரும நிலை நீட்டிக்கப்பட்ட திடப்பொருட்களைக் குறிக்கிறது. துத்தநாகம் மற்றும் கந்தகம் கொண்ட நாக சல்பைடு மற்றும் தங்குதன் மற்றும் கார்பன் கொண்ட தங்குதன் கார்பைடு ஆகியவை பிரபலமான சில உதாரணங்கள் ஆகும்.  
அதிக அளவு சிக்கலான அம்சங்களைக் கொண்ட இரும நிலைகள் அதிக உறுப்புகளைக் கொண்டுள்ளன, எ.கா. மும்மடி நிலையில் மூன்று தனிமங்களும், நான்மடி நிலையில் நான்கு தனிமங்களும் இருக்கும்.
# சயிதா சையிதைன் அமீது

**சயீதா சையிதைன் அமீது** (Syeda Saiyidain Hameed பிறப்பு 1943) ஓர் இந்திய சமூக மற்றும் பெண்கள் உரிமை ஆர்வலர், கல்வி ஆர்வலர், எழுத்தாளர் மற்றும் இந்திய திட்டக் குழுவின் முன்னாள் உறுப்பினர் ஆவார். 2002 ஆம் ஆண்டின் தேசிய சுகாதாரக் கொள்கையை மதிப்பாய்வு செய்த சுகாதார ஆணையத்தின் வழிநடத்தல் குழுவிற்கு இவர் தலைமை தாங்கினார், 2015 இல் இந்தக் குழு கலைக்கப்பட்டது, அதற்கு பதிலாக நிதி ஆயோக் உருவாக்கப்பட்டது.  
*சையதா ஹமீது தெற்காசியாவில் அமைதிக்கான பெண்கள் முன்முயற்சி* (WIPSA) மற்றும் *உரையாடல் மற்றும் நல்லிணக்க மையத்தின்* நிறுவனர் அறங்காவலர் ஆவார் மற்றும் தேசிய மகளிர் ஆணையத்தின் முன்னாள் உறுப்பினர் ஆவார். இவர் 1997 ஆம் ஆண்டு முதல் 2000 வரை அந்த அமைப்பில் உறுப்பினராக இருந்தார்.. 2 ஜனவரி 2015 இல் பல்கலைக்கழகத்தின் தற்போதைய அதிபராக இருந்த ஜாபர் சரேஷ்வாலா பதவி ஏற்கும் முன் மவுலானா ஆசாத் தேசிய உருது பல்கலைக்கழகத்தில் (MANUU) அதன் அதிபராக பணியாற்றினார்,. இந்திய சமுதாயத்திற்கு இவர் ஆற்றிய பங்களிப்பிற்காக இந்திய அரசு 2007 ஆம் ஆண்டில் இந்திய அரசின் நான்காவது மிக உயர்ந்த க்டுமை விருதான பத்மசிறீ விருதை வழங்கியது.
# சயிதா சையிதைன் அமீது

## சுயசரிதை

சையதா சையிதைன் அமீது 1943 ஆம் ஆண்டில் இந்திய சுதேச மாநிலமான ஜம்மு -காஷ்மீரில் குவாஜா குலாம் சாயிதைனின் மகளாகப் பிறந்தார். குவாஜா அகமது அப்பாசு, புகழ்பெற்ற திரைப்படத் தயாரிப்பாளர், இவரது மாமா ஆவார். இவர் டெல்லி பல்கலைக்கழகத்தின் மிராண்டா ஹவுஸில் கல்லூரிக் கல்வி பயின்றார், அங்கிருந்து இவர் 1963 இல் இளங்கலை மதிப்புறு பட்டம் தேர்ச்சி பெற்றார் மற்றும் 1965 இல் ஹவாய் பல்கலைக்கழகத்தில் புதுதில்லியின் லேடி ஸ்ரீ ராம் மகளிர் கல்லூரியில் விரிவுரையாளராக பணியாற்றினார்; இவர் 1967 வரை அங்கு பணியாற்றினார் மற்றும் 1972 இல் முனைவர் பட்டம் பெற ஆல்பர்ட்டா பல்கலைக்கழகத்தில் இவர் மேலும் இரண்டு ஆண்டுகள் ஆல்பர்ட்டாவில் அமர்வு விரிவுரையாளராக பணிபுரிந்தார். 1975 இல் ஆல்பர்ட்டா அரசாங்கத்தின் மேம்பட்ட கல்வி மற்றும் மனிதவள அமைச்சரின் நிர்வாக உதவியாளராக இருந்தார் மற்றும் 1978 இல் அமைச்சகத்தில் கல்லூரிகள் மற்றும் பல்கலைக்கழகங்களின் இயக்குநராக பதவி உயர்வு பெற்றார். 1967 ஆம் ஆண்டில், இவர் ஆல்பர்ட்டா பல்கலைக்கழகத்தில் வணிக நிர்வாகம் மற்றும் வணிக பீடத்தில் தொழிலாளர் உறவுகளின் பேராசிரியர் எஸ். எம். ஏ அமீதுவை மணந்தார்.  
சையதா அமீது 1984 இல் இந்தியா திரும்பினார். இந்தியாவில் மீண்டும், இவர் தனது ஆராய்ச்சி நடவடிக்கைகளைத் தொடர்ந்தார், சூபித்துவம் மற்றும் முஸ்லீம் சமூக அரசியல் தலைவர்களை மையமாகக் கொண்டு. 1987 முதல் 1991 வரை ம அபுல் கலாம் ஆசாத் மற்றும் சூஃபிசத்தில் பணிபுரியும் இந்திய கலாச்சார உறவுகளுக்கான குழுவில் (ICCR) பணி நியமனம் செய்யப்பட்டார். இவர் 1994-1997 வரை நேரு நினைவு அருங்காட்சியகம் மற்றும் நூலகத்தில் ஆசாத் பற்றிய தனது ஆராய்ச்சியைத் தொடர்ந்தார். 1997 ஆம் ஆண்டில், நாட்டின் பெண்களின் உரிமைகள் தொடர்பான தேசிய மகளிர் ஆணையத்தின் உறுப்பினராக நியமிக்கப்பட்டார் இந்த நேரத்தில், இவர் இஸ்லாம், முஸ்லிம் பெண்கள், இலக்கியம் மற்றும் திரைப்படம் பற்றிய கட்டுரைகளை எழுதுவதிலும் ஈடுபட்டார்.
# இலலிதா ராய்

**இலலிதா ராய்** (*Lolita Roy*) (1865 இல் பிறந்தார்). இலண்டனில் உள்ள இந்தியர்களின் சமூக வாழ்விலும், பிரிட்டனிலும், இந்தியாவிலும் பெண்களின் வாக்குரிமைக்கான பிரச்சாரங்களிலும் தீவிரமாக பங்கு வகித்தார்.
# இலலிதா ராய்

## வாழ்க்கை

இலலிதா ராய் 1865இல் இந்தியாவின் கொல்கத்தாவில் பிறந்தார். தம்பதியருக்கு லீலாவதி, மிராவதி, பரேஷ் லால், ஹிராவதி, இந்திர லால், லோலித் குமார் என ஆறு குழந்தைகள் பிறந்தனர். தேசிய இந்திய சங்கத்தின் குழு உறுப்பினராகவும் ( மேரி கார்பெண்டரால் 1870 இல் நிறுவப்பட்டது) இருந்தார். மகளிர் முடிசூட்டு ஊர்வலத்தை ஏற்பாடு செய்தது. ஐக்கிய இராச்சியத்தின் ஐந்தாம் ஜோர்ஜின் முடிசூட்டலைப் பயன்படுத்தி வாக்கெடுப்பை கோரியது. ஒரு பிரிட்டிசு தேசிய அரசியல்வாதியாக இருந்த ஜேன் கோப்டனும் இவரும் ஊர்வலத்திற்கு முன்னதாக ஒரு சிறிய இந்தியக் கூட்டத்தை கூட்டினர். 'ஏகாதிபத்திய குழு'யின் ஒரு பகுதியை உருவாக்கி, பேரரசு முழுவதும் பெண்களின் வாக்குரிமைக்கான ஆதரவின் வலிமையைக் காட்ட விரும்பினர். ஊர்வலத்திலிருந்து எடுக்கப்பட்ட ஒரு புகைப்படத்தில் இவரும், திருமதி. பகவதி போலா நாயுத், திருமதி. லீலாவதி முகர்ஜியா (தனது மகள்) ஆகியோர் இடம் பெற்றிருந்தன்ர். பல வருடங்களுக்குப் பிறகு அணிவகுப்பில் தங்கள் இருப்பை, இந்திய அரசியல்வாதி சுஷாமா சென் இவ்வாறு நினைவு கூர்ந்தார்:<blockquote>அந்த நேரத்தில் பெண்கள் வாக்குரிமைக்காக போராடிய பெண்கள் வாக்குரிமை இயக்கம் அதன் உச்சத்தில் இருந்தது. அந்த நாட்களில் இலண்டனில் சில இந்தியப் பெண்கள் இருந்தனர். நான் சொல்வதைக் கேட்டு, பிக்காடில்லி சர்க்கஸில் தங்கள் ஆர்ப்பாட்டத்தில் கலந்து கொள்ளவும், திருமதி எம்மலின் பான்கர்ஸ்ட் தலைமையில் நாடாளுமன்ற மாளிகைக்கு அவர்களுடன் அணிவகுத்துச் செல்லவும் எனக்கு அழைப்பு அனுப்பப்பட்டது. . . இது எனக்கு ஒரு சிறந்த அனுபவமாக இருந்தது. அதே நேரத்தில் ஊர்வலத்தின் மத்தியில் ஒரு தனி இந்தியப் பெண்ணுக்கு இது ஒரு புதுமையான காட்சியாக இருந்தது. நான் பொதுப் பார்வையில் இருந்தேன்.
</blockquote> ஆர்வலரும் இறையியலாளருமான அன்னி பெசன்ட் இந்திய வாக்காளர்களுடன் அணிவகுத்தார்.  
1912 மற்றும் 1913 ஆம் ஆண்டுகளில், இலண்டனிலும் கேம்பிரிசிலும் அரங்கேற்றப்பட்ட பல இந்திய நாடகங்களின் தயாரிப்பில் இலலிதா ராய் உதவினார். பாரம்பரிய ஆடைகளான தலைப்பாகையையும் புடவைகளையும் அணிந்து ஆலோசகர்களுக்கு உதவினார்.
# பாணி யாதவ்

**பானி யாதவ்** (Bani Yadav பிறப்பு 7 செப்டம்பர் 1971) ஓர் இந்திய பேரணி ஓட்டுநர், இயக்கூர்தி விளையாட்டு விளம்பரதாரர் மற்றும் சமூக உரிமை ஆதரவாளர் ஆவார். 2019 மற்றும் 2018 க்கான தேசிய சாலை குறுக்கு ஓட்ட பெண்கள் பிரிவில் வாகையாளராக வெற்றி பெற்றார். இந்தியாவில் நடைபெற்ற பெண் பிரிவில் பெரும்பாலான முக்கிய சாலை குறுக்கு ஓட்டப் பேரணி பட்டங்களை வென்ற ஒரே பெண் ஆவார். ஐஆர்சி - ரலி டி நார்த் - 2016 இல் ஒட்டுமொத்தமாக இரண்டாவது இடத்தைப் பிடித்த முதல் பெண் எனும் பெருமை பெற்றார். 2016 ஆம் ஆண்டிற்கான பேரணிக்கு FMSCI - *மோட்டார்ஸ் போர்ட்ஸில்* சிறந்த பெண் விருது பெற்ற முதல் பெண் ஆவார். அபுதாபியில் உள்ள யாசு மெரினா பாதையில் ஃபார்முலா 4 மகிழுந்துவை ஓட்டிய முதல் இந்திய பெண் ஆவார். இந்தியாவின் 69 வது குடியரசு தினத்தன்று அரியானா மாநில அரசால் 2017 ஆம் ஆண்டிற்கான சிறந்த விளையாட்டு வீரர் விருது வழங்கப்பட்டது. அவளுக்கு *சிஐஐ - ஐடபிள்யூஎன்* மூலம் பெண் சாதனையாளர் விருது வழங்கப்பட்டது.
# பாணி யாதவ்

## ஆரம்ப வாழ்க்கை மற்றும் தொழில்

இவர் லக்னோவில் பிறந்து பின்னர் தில்லியில் வளர்ந்தார். அவர் தவுலா குவானின் ராணுவ பொதுப் பள்ளியில் தனது பள்ளிப்படிப்பை முடித்தார் மற்றும் தில்லி பல்கலைக்கழகத்தில் புவியியலில் இளங்கலைப் பட்டமும், விளம்பரம் மற்றும் பொது உறவுகளில் பட்டயமும் பெற்றார். அவர் தனது 13 வது வயதில் வண்டிகளைஓட்டுவதில் தனது முதல் அனுபவத்தைப் பெற்றார், மேலும் அவர் பந்தயத்தில் ஒரு தொழில் முறை ரீதியில் கலந்து கொள்வது என முடிவு செய்தார். அவரது வாழ்க்கையில் பல வீழ்ச்சிகள் இருந்தபோதிலும் அவர் தன் கனவுகளை கைவிடவில்லை. 43 வயதில், ஜெய்ப்பூர் விரைவு ஓட்டத்தில் முதன்முறையாக 2013 இல் அவர் தனது பந்தய வாழ்க்கையைத் தொடங்கினார் மற்றும் பேரணியில் 2 வது இடத்தினைப் பிடித்தார்.  
பானி தேசிய சாலை குறுக்கு ஓட்ட வாகையாளர் -பெண் மற்றும் தொடர்ச்சியாக இரண்டு ஆண்டுகள் 2018 மற்றும் 2019 வாகையாளராக ஆகிய பெண் எனும் பெருமை பெற்றார். அபுதாபி யாசு மெரினா சுறுப் பாதையில் சர்வதேச அளவில் ஃபார்முலா 4 மகிழுந்துகளை அதிகாரப்பூர்வமாக இயக்கிய முதல் பெண் இவர் ஆவார். இந்தியாவில் இயக்கூர்தி விளையாட்டில் முனைவர் பட்டம் பெற்ற ஒரே பெண் இவர் ஆவார்.  
2013 ஆம் ஆண்டில் இயக்கூர்திப் பந்தயத்தில் பானி நுழைந்தார் மற்றும் ஆண்கள் மற்றும் பெண்கள் பிரிவுகளில் பல தடகள நிகழ்வுகள் மற்றும் குறுக்கு ஓட்ட பேரணிகளில் வாகையாளராக உள்ளார் மற்றும் இந்தியாவில் மட்டுமே முக்கிய குறுக்கு ஓட்ட பேரணி பட்டங்களை வென்றுள்ளார். அவர் குறுக்கு ஓட்ட பேரணி, சாலை குறுக்கு ஓட்டம் எக்ஸ்ட்ரீம் பேரணிகள், நேர வேக தூர நிகழ்வுகள், ஐஎன்ஆர்சி மற்றும் ஐஆர்சி பேரணிகள் உள்ளிட்ட பல்வேறு வடிவிலான பேரணிகளில் கலந்து கொண்டு வருகிறார். 2015 ஆம் ஆண்டில் ஐஆர்சி ஆசியா கோப்பையில் வேகமான பெண் ஓட்டுநராக அறிவிக்கப்பட்டார். பெண் அதிகாரமளித்தல் நிகழ்வுகளில் பானி தீவிரமாக பங்கேற்கிறார், அவர் சம உரிமைகள் மற்றும் பாலின சமத்துவத்தை தீவிரமாக ஆதரிப்பவர். அவர் விலங்குகள் மற்றும் பெண்களுக்கு எதிரான கொடுமையை மையமாகக் கொண்ட பல தன்னார்வ தொண்டு நிறுவனங்களுடன் தொடர்புடையவர் மற்றும் அதற்காக தீவிரமாக பணியாற்றி வருகிறார்.
# பாணி யாதவ்

## குடும்பப் பின்னணி

அவர் தனது பள்ளி நண்பர் சுரேஷை திருமணம் செய்து கொண்டார் மற்றும் இரண்டு மகன்கள் உள்ளனர், அவர்களும் வேகப் பந்தய வீரர்கள் ஆவர்.
# சந்திரிகா குருராஜ்

**சந்திரிகா குருராஜ்** (*Chandrika Gururaj*) (பிறப்பு 1959), ஓர் இந்திய பின்னணிப் பாடகியாவார். இவர் முக்கியமாக கன்னடத்தில் தனது படைப்புகளுக்கு பெயர் பெற்றவர். திரைப்படப் பாடல்களைத் தவிர, இவர் ஏராளமான பக்திப் பாடல்கள், பாவகீதம், கிராமிய இசைப் பாடல்களையும் பதிவு செய்துள்ளார். *ஊர்வசி* என்ற கன்னடத் திரைப்படத்தில் "ஓ பிரியத்தமா" என்ற பாடலுக்காக, சந்திரிகா 1994இல் சிறந்த பெண் பின்னணி பாடகிக்கான கர்நாடக மாநில திரைப்பட விருதை வென்றார். கர்நாடக அரசு 2010ஆம் ஆண்டில் இசையில் இவரது பங்களிப்புக்காக கர்நாடக ராஜ்யோத்சவா விருதை வழங்கி கௌரவித்தது.
# சந்திரிகா குருராஜ்

## சொந்த வாழ்க்கை

சந்திரிகா 4 அக்டோபர் 1959 அன்று இந்தியாவில் உள்ள கர்நாடக மாநிலத்தின் தும்கூரில் இரங்காராவ் - இலலிதம்மா தம்பதியினருக்கு மகளகப் பிறந்தார். இவர் மைசூர் பல்கலைக்கழகத்தில் சமூகவியலில் பட்டம் பெற்றார். பின்னர், இவர் சிறிது காலம் தும்கூர் கல்லூரியில் விரிவுரையாளராகப் பணிபுரிந்தார்.  
சந்திரிகா குருராஜ் என்பவரை மணந்தார். இந்த தம்பதிக்கு ஒரு மகள் உள்ளார்.
# சந்திரிகா குருராஜ்

## தொழில்

சந்திரிகா முதலில் நடிகர் சங்கர் நாகால் ஒரு நிகழ்ச்சியில் கவனிக்கப்பட்டார். பின்னர் சங்கர் நாக் இசையமைப்பாளர் அம்சலேகாவிடம் இவரை அறிமுகப்படுத்தினார். இவர் நாடு முழுவதும் மேடைகளில் நடிப்பதில் தீவிரமாக உள்ளார்.
# சந்திரிகா குருராஜ்

## விருதுகள்

- 2015 - பெரிய பெங்களூர் மாநகரப் பேரவை வழங்கிய கெம்பேகௌடா விருது
- 2010 - கர்நாடக ராஜ்யோத்சவா விருது.
- 1995 - சிறந்த பெண் பின்னணி பாடகருக்கான கர்நாடக மாநில திரைப்பட விருது
# கைலாசநாதர் கோயில், உடையாளூர்

**கைலாசநாதர் கோயில்**, உடையாளூரில் உள்ள சிவன் கோயிலாகும்.
# கைலாசநாதர் கோயில், உடையாளூர்

## அமைவிடம்

இக்கோயில் தஞ்சாவூர் மாவட்டம் கும்பகோணம் வட்டத்தில் அமைந்துள்ளது.
# கைலாசநாதர் கோயில், உடையாளூர்

## இறைவன்,இறைவி

கருவறையில் உள்ள மூலவர் கைலாசநாத சுவாமி ஆவார். இறைவி சங்கரபார்வதி அம்பாள் ஆவார்.
# கைலாசநாதர் கோயில், உடையாளூர்

## சிறப்பு

முதலாம் குலோத்துங்க சோழன், விக்கிரம சோழன், இரண்டாம் ராஜராஜன், இரண்டாம் ராஜாதிராஜன், மூன்றாம் குலோத்துங்க சோழன், மூன்றாம் ராஜராஜன், சடையவர்மன் சுந்தரபாண்டியன் ஆகிய மன்னர்களின் கல்வெட்டுகள் மூலமாக இக்கோயில் போற்றப்பட்டு வந்ததை அறியமுடிகிறது. கருவறை வாயிலில் காணப்படுகின்ற துவாரபாலகர்களின் காலடியில் அடியார் சிற்பம் உள்ளது. மற்றொன்றில் அடியார் வணங்கும் கோலத்தில் உள்ள சிற்பம் உள்ளது. வேறு எந்தக் கோயிலிலும் இது போன்ற வடிவத்தைக் காணமுடியாது. இக்கோயிலின் இணைக்கோயிலாகவும், உடையாளூரின் எல்லைக்காவல் தெய்வங்களாகவும் பால்குளத்தி அம்மன் கோயில், செல்வமகா காளியம்பாள் கோயில் ஆகிய கோயில்கள் உள்ளன.
# கைலாசநாதர் கோயில், உடையாளூர்

## கோயில் அமைப்பு

இக்கோயில் மூலவர் கருவறை, இறைவி கருவறை, முன்மண்டபம், பிரகாரம் ஆகியவற்றைக் கொண்டுள்ளது. நுழைவாயிலை அடுத்து உள்ளே வலது புறத்தில் மூலவர் கருவறை உள்ளது. கருவறை அமைந்துள்ள மண்டபத்திற்கு முன்பாக வலது புறத்தில் பால விநாயகர் சன்னதியும், இடது புறத்தில் பாலமுருகன் சன்னதியும் உள்ளன. கருவறை கோஷ்டத்தில் தட்சிணாமூர்த்தி, பிட்சாடனர், ராஜயோக அகத்தியர், லிங்கோத்பவர், பிரம்மா, ரிஷபாரூடர், சூலினி துர்க்கை ஆகியோர் உள்ளனர். திருச்சுற்றில் நிரிருதி விநாயகர், ஷண்முகர், சண்டிகேஸ்வரர், சிவபாதசேகர அனுக்கிரகமூர்த்தி, நவக்கிரகம், சனீஸ்வரர் ஆகியோருக்கான சன்னதிகள் உள்ளன. ஷண்முகர் சன்னதியை அடுத்துள்ள சன்னதியில் ஆனந்த கணபதி, அக்னி, சோமலிங்கம், வாயுலிங்கம், இந்திரலிங்கம், குபேரலிங்கம், அக்னிலிங்கம், ஈசானலிங்கம், வைத்தினாதலிங்கம், யமன்லிங்கம், கல்யாணசுந்தரர், நிருரிதிலிங்கம், சுந்தரேசுவரர், மீனாட்சி, வருணலிங்கம், சண்டிகேஸ்வரர், ஆசுர துர்க்கை, கஜலட்சுமி, சரஸ்வதி, ருத்ரலிங்கம், விஷ்ணுலிங்கம், பிரம்மலிங்கம் உள்ளிட்ட பல சிற்பஙகள் உள்ளன. திருச்சுற்றில் குரு பைரவர், அசிதாங்க பைரவர், ஸ்வர்ணா பைரவர், வடுக பைரவர், சண்ட பைரவர் எனப்படுகின்ற பஞ்ச பைரவர்கள் உள்ளனர்.
# கைலாசநாதர் கோயில், உடையாளூர்

## சதய விழா

இராஜராஜ சோழனின் பிறந்த சதய நாளில் இங்கு வருடம்தோறும் சதய விழா. மிக சிறப்பாக ஊர் மக்கள் ஒன்றுகூடி புலி கொடி ஏற்றி சிறப்புப் பூஜைகள் செய்து வழிபாடு செய்துவருகின்றனர் .
# லத்திகா சரண்

**லத்திகா சரண்** (*Letika Saran*), என்பவர் இந்தியா, தமிழ்நாடு, முன்னாள் காவல்துறை இயக்குநர் ஆவார். இவர் முன்னதாக சென்னையின் 36வது காவல்துறை ஆணையராகப் பணியாற்றினார். இந்தியாவில் பெருநகர காவல் அமைப்பின் தலைவராக இருந்த முதல் பெண் இவர்தான். இதற்கு முன் இவர் கூடுதல் காவல் துறை இயக்குநராக (ஏடிஜிபி) பணியாற்றினார்.
# லத்திகா சரண்

## ஆரம்ப கால வாழ்க்கை

சரண், 1952ஆம் ஆண்டு மார்ச் 31 அன்று கேரள மாநிலம் இடுக்கியில் பிறந்தார். இவருடைய தந்தையின் பெயர் என். எஸ். தார். இவர் ஜேம்ஸ் பின்லே குழுமத்தில் முதல் தோட்டக்காரராக இருந்தார். இக்குழுமம் பின்னர் அது டாடா தேயிலை நிறுவனமாக மாறியது. இவரது தாயார் பெயர் விஜயலட்சுமி தார். சரண் 1976ஆம் ஆண்டில் இந்தியக் காவல் பணி அலுவலராகத் தமிழகத்தில் பணியில் சேர்ந்தார். காவல் துறையில் முதலில் அனுமதிக்கப்பட்ட இரு பெண்களில் லத்திகா சரண் ஒருவர், மற்றவர் திலகவதி ஆவார்.
# லத்திகா சரண்

## பணி

லத்திகா சரண் கூடுதல் காவல்துறை இயக்குநர் (பயிற்சி மற்றும் திட்ட இயக்குநர்), தமிழ்நாடு காவல் பயிற்சி பள்ளி, இயக்குநர், புலனாய்வு மற்றும் லஞ்ச ஒழிப்பு இயக்குநராகவும், சென்னை பெருநகர காவல் ஆணையராகவும் பணியாற்றியுள்ளார்.  
இவர் 2010 சனவரி 8 அன்று, தமிழ்நாட்டின் காவல்துறையின் தலைமை இயக்குநராக நியமிக்கப்பட்டார். இந்தியாவின் இரண்டாவது பெண் காவல்துறை தலைமை இயக்குநர் மற்றும் தமிழகத்தின் முதல் பெண் அதிகாரி என்ற பெருமை பெற்றார். சரணின் நியமனத்தினை எதிர்த்து மற்றொரு இ.கா.ப. அதிகாரியும் அப்பொழுது தீயணைப்புத்துறை இயக்குநருமான நடராஜ் தமிழ்நாடு தீர்ப்பாயத்தில் வழக்குத்தொடுத்தார். பணிமூப்பு அடிப்படையில் தனக்கே முன்னுரிமை வழங்கப்பட வேண்டும் என்று வாதிட்டார். இதனால் 2010 அக்டோபரில் சென்னை உயர்நீதிமன்றம் சரணின் நியமனத்தை ரத்து செய்தது. மூன்று தகுதியான அதிகாரிகளின் பட்டியலைத் தயார் செய்து அதிலிருந்து ஒருவரை மாநில அரசு தேர்வு செய்ய உத்தரவிட்டது. மாநில அரசு, "உரியப் பரிசீலனைக்குப் பிறகு மற்றும் உச்ச நீதிமன்றத்தின் வழிகாட்டுதல்களின் படி” சரணை மீண்டும் பட்டியலிலிருந்து தேர்வு செய்தது. மீண்டும் லத்திகா சரண் 2010 நவம்பர் 27ஆம் நாள் பதவியேற்றார். சரண் ஏப்ரல் 2012இல் ஓய்வு பெற்றார். 2015 ஆகஸ்ட் 9 அன்று, சென்னை முழுவதும் 100 போக்குவரத்து சைகள் முன்பு “தோழன்” என்ற அரசு சாரா விழிப்புணர்வினை ஏற்பாடு செய்தார். இதன் மூலம் சாலை பாதுகாப்பு விழிப்புணர்வு உருவாக்குவதாகும். குடிமக்கள் சட்டத்தினை மதித்து நடக்கும் உயிர் காக்கும் சட்டம் (இந்தியா) குறித்து விழிப்புணர்வு ஏற்படுத்தி விபத்து இல்லாத தேசமாக நம் நாட்டை மாற்ற வேண்டும் என்பது இதன் நோக்கமாகும். இதற்காக இவர் தன்னார்வலர்களுடன் இணைந்து, பொதுமக்களுடன் உரையாடி, விழிப்புணர்வு துண்டுப் பிரசுரங்களையும் விநியோகித்தார். சாலை பாதுகாப்பு விதிகளைப் பின்பற்றுவதன் முக்கியத்துவம் பற்றி சரண் பொதுமக்களிடம் பேசினார்.
# ஜான் டோரி

**ஜான் டோரி** (*John Dory*) என்பது **செயின்ட் பியர்** அல்லது **பீட்டர்ஸ் மீன்** *, ஜீயசு* பேரினத்தின் மீன்கள், பொதுவாக *ஜீயஸ் ஃபேபர்* மீனைக் குறிக்கிறது. உண்ணத்தக்க மீனான, இந்த மீன்களின் உடலின் நடுவே ஒரு பெரிய கருப்புப் பொட்டும் அந்த பொட்டைச் சுற்றி ஆலிவ்மஞ்சள் நிற விளிம்பும் இருப்பதும், இந்த மீன்களின் பொதுவான அடையாளமாகும். மேலும் இதன் முதுகுத் துடுப்பில் எட்டு முதல் பத்து வரையிலான முள் தூவிகள் நீண்டிருக்கும். மேலும் இதன் முதுகிலும், அடி வயிற்றிலும் சிறு முட்கள் வரிசையாக இருக்கும். ஜான் டோரியின் உடலில் காணப்படும் பெரிய கருப்புப் பொட்டானது பெரிய இரைகொல்லி மீன்களிடம் இருந்து இம்மீன் தப்ப உதவுகிறது. இந்த பொட்டை மீனின் கண்ணாக நினைத்து குழம்பும் பெரிய இரைகொல்லி மீன் இதை தாக்க முனையும்போது, அதன் குழப்பத்தை பயன்படுத்தி சிறிய சேதத்துடன் இந்த மீன் தப்ப வாய்ப்பு ஏற்படுகிறது.  
நியூசிலாந்தின், *மாவோரி* மக்கள் இதை குபாரு என்று அழைக்கின்றனர். வடக்கு தீவின் கிழக்கு கடற்கரையில், அவர்கள் 1769 இல் நியூசிலாந்திற்கு முதல் பயணத்தில் வந்த கேப்டன் ஜேம்ஸ் குக்கிற்கு சிலவற்றைக் கொடுத்தனர். அவற்றில் பல ஊறுகாய் செய்யப்பட்டு சேமிக்கப்பட்டன.
# ஜான் டோரி

## பெயர்

ஜான் டோரி என்ற பெயர் வந்தவிதம் குறித்து பல்வேறு சந்தேகத்திற்குரிய கற்பனை விளக்கங்கள் கொடுக்கப்படுகின்றன. இந்த மீனின் பக்கவாட்டில் உள்ள கருப்புப் பொட்டில் நுண் வரிகள் உள்ளன. இவை ஏசுவின் சீடர்களில் ஒருவரான இராயப்பரின் விரல் ரேகையாக சிலர் கருதுகின்றனர். ஏசுவின் கட்டளைக்கிணங்க இந்த மீனை இராயப்பர் கலிலியோ கடலில் பிடித்ததாகவும், அதன் வாயில் இருந்து காசை எடுத்த பின் அதை மீண்டும் கடலில் விட்டதாகவும் ஒரு தொன்மம் உண்டு. அப்போது இராயப்பரின் கட்டை விரல் ரேகை இந்த மீனில் பதிந்தது என்று குறிப்பிடுகின்றனர்.. எசுபானியாவினின் வடக்கு கடற்கரையில், இது பொதுவாக சான் மார்டினோ என்று அழைக்கப்படுகிறது.
# ஜான் டோரி

## உருவவியல்

ஜான் டோரி அதிகபட்சமாக 65 &nbsp;செமீ (2&nbsp;அடி) மற்றும் 5&nbsp;கிலோ (12&nbsp;எல்பி) எடைவரை வளரும். இதன் முதுகுத் துடுப்பில் பத்து வரையிலான முள் தூவிகள் நீண்டிருக்கும். மேலும் இதன் குதத் துடுப்பில் 4 முள் தூவிகள் காணப்படுகின்றன. இதன் உடல் முழுவதும் அழகிய நுண்ணிய, கூர்மையான செதில்களைக் கொண்டிருக்கும். இந்த மீனின் உடல் ஆலிவ் பச்சை நிறத்தில் இருக்கும். இதன் அடிப்பகுதி வெள்ளையாக இருக்கும். இந்த மீக்களின் உடலின் நடுவே ஒரு பெரிய கருப்பு பொட்டும் அந்த பொட்டைச் சுற்றி ஆலிவ்மஞ்சள் நிற விளிம்பும் இருக்கும். இந்த மீன் தட்டையான, வட்டமான உடல் வடிவத்தைக் கொண்டிருக்கும்.
# கடப்போகத்தி

**கடபோக்காத்தி** (*Kadapokathi*) என்பது என்பது இந்திய ஒன்றியம், தமிழ்நாட்டின், தென்காசி மாவட்டம், கீழப்பாவூர் ஊராட்சி ஒன்றியம், குணராமநல்லூர் ஊராட்சியிலிருக்கும் ஒரு சிற்றூர் ஆகும். கடபோக்காத்தி கிராமம் மேற்குத் தொடர்ச்சி மலை அடிவாரத்தில் தென்னை மரங்கள் மற்றும் நெல் வயல்வெளிகள் சூழ்ந்த இயற்கை எழில் பொங்கும் சுற்றுச்சூழலில் அமைந்துள்ளது.
# கடப்போகத்தி

## அமைவிடம்

இந்த ஊரானது [[திருநெல்வேலியிலிருந்து 43 கிலோ மீட்டர் தொலைவிலும், மாநில தலைநகரான சென்னையிலிருந்து 651 கிலோ மீட்டர் தொலைவிலும் அமைந்துள்ளது. மேலும் இந்த ஊரானது தென்காசியிலிருந்து திருநெல்வேலி செல்லும் நெடுஞ்சாலையில் இடது புறமாக செல்லும் கடபோக்காத்தி - மேலப்பாவூர் சாலையில் அமையப் பெற்றுள்ளது.
# விருந்தா குரோவர்

**விருந்தா குரோவர்** (Vrinda Grover) இந்தியாவின் புதுதில்லியைத் தளமாகக் கொண்டு இயங்கும் ஒரு வழக்கறிஞர், ஆராய்ச்சியாளர், மற்றும் மனித உரிமைகள், பெண்கள் உரிமைகள் ஆர்வலர் ஆவார் . ஒரு வழக்கறிஞராக அவர் முக்கியமான மனித உரிமை வழக்குகளில் வாதிட்டுள்ளார். இவர் குடும்பம் மற்றும் பாலியல் வன்முறையில் இருந்து தப்பிய பெண்கள் மற்றும் குழந்தைகளை பிரதிநிதித்துவப்படுத்துகிறார். வகுப்புவாத படுகொலை, சட்டத்திற்கு புறம்பான கொலைகள் மற்றும் காவல் சித்திரவதை ஆகியவற்றால் பாதிக்கப்பட்டவர்கள் மற்றும் தப்பிப்பிழைத்தவர்கள்; பாலியல் சிறுபான்மையினர்; தொழிற்சங்கங்கவாதிகள்ள் மற்றும் அரசியல் ஆர்வலர்கள் ஆகியோர் இவரின் இலக்கு மக்களாக உள்ளனர்.  
மனித உரிமை மீறல்கள் தொடர்பாக அரசின் தண்டனையின்மை மீது கவனம் செலுத்திய இவரது ஆராய்ச்சி மற்றும் எழுத்து, பெண்களை அடிபணியச் செய்வதில் சட்டத்தின் பங்கை ஆய்வு செய்கிறது; வகுப்புவாத மற்றும் இலக்கு வன்முறையின் போது குற்றவியல் நீதி அமைப்பின் தோல்வி; மனித உரிமைகளில் 'பாதுகாப்பு' சட்டங்களின் விளைவு; ஆவணமற்ற தொழிலாளர்களின் உரிமைகள்; உள்நாட்டில் இடம்பெயர்ந்த நபர்கள் எதிர்கொள்ளும் சவால்கள்; மற்றும் காணாமல் போதல் மற்றும் மோதல் சூழ்நிலைகளில் சித்திரவதை ஆகியவற்றுக்கான தண்டனையை ஆராய்கிறது.
# விருந்தா குரோவர்

## கல்வி

குக்ரோவர் டில்லி செயின்ட் ஸ்டீபன் கல்லூரியில் பட்டம் பெற்றார், அங்கு இவர் வரலாற்றுத் துறை மாணவராக இருந்தார். டெல்லி பல்கலைக்கழகத்தில் சட்டத்தில் பட்டமும் நியூயார்க் பல்கலைக்கழகத்தில் முதுகலைப் பட்டமும் பெற்றார்.
# விருந்தா குரோவர்

## தொழில் வாழ்க்கை

### சட்டம்

சோனி சோரி கற்பழிப்பு-சித்திரவதை வழக்கு, 1984 ஆம் ஆண்டு சீக்கியர்களுக்கு எதிரான வன்முறை, 1987 ஹஷிம்புரா காவல்துறை கொலைகள், 2004 இஷ்ரத் ஜஹான் வழக்கு, மற்றும் 2008 கந்தமாலில் நடந்த கிறிஸ்தவ எதிர்ப்பு கலவரம் போன்ற முக்கிய வழக்குகளில் பாதிக்கப்பட்டவர்களுக்காக குரோவர் நீதிமன்றத்தில் வழக்காடியுள்ளார். பாலியல் வன்கொடுமைக்கு எதிரான சட்டத்தின் 2013 ஆம் ஆண்டின் குற்றவியல் சட்ட திருத்தத்திற்கு இவர் பங்களித்துள்ளார்; பாலியல் குற்றங்களிலிருந்து குழந்தைகளின் பாதுகாப்பு சட்டம், 2012, மற்றும் சித்திரவதை தடுப்பு மசோதா, 2010, வகுப்புவாத மற்றும் இலக்கு வன்முறையிலிருந்து பாதுகாப்பதற்கான சட்டம் ஆகியவற்றின் திருத்தங்களிலும் இவர் பங்களித்துள்ளார்.  
2001 நாடாளுமன்ற தாக்குதல் வழக்கில், இவர் முக்கிய குற்றவாளிகளில் ஒருவரான எஸ்ஏஆர் ஜீலானியின் வழக்கறிஞராக பணியாற்றினார். 2013 முசாபர்நகர் படுகொலையின் பின்னர், வகுப்புவாத வன்முறையில் இருந்து தப்பிப்பிழைத்த ஏழு பேரை இவர் பிரதிநிதித்துவப்படுத்தினார்.
# விருந்தா குரோவர்

## தொழில் வாழ்க்கை

### நிறுவனங்கள்

இவர் பல செயல் ஆராய்ச்சி குழுக்களின் (MARG) நிர்வாக இயக்குநராகப் பணியாற்றினார். இவர் தற்போது டெல்லி நேரு நினைவு அருங்காட்சியகம் மற்றும் நூலகத்தில் ஆராய்ச்சியாளராக உள்ளார். அவர் சமூக நீதி மையத்தில் அறங்காவலராகவும், பசுமை அமைதிக்கான குழு உறுப்பினராகவும் பணியாற்றுகிறார். யுனிவர்சல் பீரியாடிக் ரிவியூ மற்றும் ஐ.நா. சிறப்பு அறிக்கையாளர்கள், ஐ.நா. மகளிர் இந்தியா சிவில் சொசைட்டி ஆலோசனைக் குழு உள்ளிட்ட ஐ.நா மனித உரிமைகள் வழிமுறைகளில் இவர் தீவிரமாக ஈடுபட்டுள்ளார். மனித உரிமைகளுக்கான தெற்காசியர்களின் பணியாளர் உறுப்பினர் (SAHR); இந்தியா மற்றும் ஐ.நாவில் (WGHR) மனித உரிமைகள் குறித்த பணிக்குழுவின் நிறுவன உறுப்பினர் உலகளாவிய மனித உரிமைகளுக்கான நிதியின் உலகளாவிய குழுவிலும் ஆகிய பொறுப்புகளிலும் உள்ளார்.
# விருந்தா குரோவர்

## தொழில் வாழ்க்கை

### செயற்பாடு

#### ஆரம்பகால செயல்பாடுகள்

1980 களில், குரோவர் செயின்ட் ஸ்டீபன் கல்லூரியில் மாணவராக இருந்தபோது, பெண் மாணவர்களின் எண்ணிக்கையை அவர்களின் உடல் பண்புகளுக்கு ஏற்ப மதிப்பிடுவதில் ஒரு 'பாரம்பரியம்' இருந்தது; இறுதி அளவுத்திருத்தம் முதல் 10 'குஞ்சு விளக்கப்படம்' ஆக சுருக்கப்பட்டு அதிகாரப்பூர்வ அறிவிப்பு பலகையில் பொருத்தப்பட்டது. இவர் உட்பட மாணவர்கள் குழு இதற்கு எதிர்ப்பு தெரிவிக்க முடிவு செய்தனர். இவர்கள் 'குடும்ப பாரம்பரியத்தை' மீறுவதாகவும், வெளியேற்றப்படுவீர்கள் என்றும் அச்சுறுத்தப்பட்டனர். ஆனால் இவரும் இவருடன் நின்ற மற்ற மாணவர்களும் பின்வாங்க மறுத்தனர். இறுதியில், நிறுவனம் இந்த நடைமுறையைத் தடை செய்தது.
# விருந்தா குரோவர்

## தொழில் வாழ்க்கை

### செயற்பாடு

#### சமீபத்திய ஆண்டுகளில்

இவர், பெண்ணிய வழக்கறிஞர்கள் மற்றும் ஆர்வலர்கள் குழுவுடன் சேர்ந்து இண்டியா'ஸ் டாட்டர் என்ற ஆவணப்படம் சட்ட வழக்கு நடைமுறை முடியும் வரை நிறுத்தி வைக்கப்பட வேண்டும் என்று கோரினார். இருப்பினும், இந்த ஆர்வலர்கள் குழுவினரிடம் படத்திற்கு தடை விதிக்கும் இந்திய அரசின் நடவடிக்கைக்கு ஒப்புதல் அளிக்கவில்லை என்று தெளிவுபடுத்தியது. இந்தியாவின் நீதித்துறையில் மரண தண்டனையை எதிர்த்து இவர் குரல் கொடுத்தார். ஒரு ஆராய்ச்சி அறிஞரை பாலியல் துன்புறுத்தியதாக குற்றம் சாட்டப்பட்ட டிஈஆர்ஐ பல்கலைக்கழகத்தின் நிர்வாக துணைத் தலைவராக ராஜேந்திர குமார் பச்சோரி நியமிக்கப்பட்டதற்கு எதிராக இவர் குரல் கொடுத்தார். பச்சோரி, தன் மீது பாலியல் துன்புறுத்தல் குற்றச்சாட்டுகளைத் தொடர்ந்ததற்காக பிருந்தா குரோவர் மீது குடிமையியல் வழக்கு தொடர்ந்தார்.
# விருந்தா குரோவர்

## தொழில் வாழ்க்கை

### செயற்பாடு

#### விழிப்புணர்வு பேச்சாளர்

இவர் ஆயுதப்படை (சிறப்பு அதிகாரங்கள்) சட்டம், இரண்டு விரல் சோதனை, மற்றும் பல்வேறு நிகழ்வுகள் மற்றும் செய்தி அலைவரிசைகளில் வெவ்வேறு சிக்கல்களை விமர்சிக்கிறார்.
# வேடப்பட்டி, அரூர்

**வேடப்பட்டி** (*Vedapatti*), என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது நரிப்பள்ளி ஊராட்சிக்கு உட்பட்டது.
# வேடப்பட்டி, அரூர்

## அமைவிடம்

இந்த ஊரானது மாவட்டத் தலைநகரான தருமபுரியிலிருந்து 37 கிலோமீட்டர் தொலைவிலும், அரூரிலிருந்து 20 கிலோ மீட்டர் தொலைவிலும், மாநிலத் தலைநகரான சென்னையிலிருந்து 254 கிலோ மீட்டர் தொலைவிலும் உள்ளது.
# வேடப்பட்டி, அரூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 147 குடும்பங்களும் 740 மக்களும் வசிக்கின்றனர். இதில் 374 ஆண்களும் 366 பெண்களும் அடங்குவர். கிராமத்தின் மொத்தக் கல்வியறிவு பெற்றவர்கள் விகிதம் 44.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஊரெல்லாம் உன் பாட்டு

**ஊரெல்லாம் உன் பாட்டு** (*Oorellam Un Pattu*) சிராஜ் இயக்கத்தில் 1991ஆம் ஆண்டில் வெளிவந்த தமிழ்த் திரைப்படமாகும். இதில்ராமராஜன், ஐஸ்வர்யா, வேதேகி ஆகியோர் முன்னணி வேடங்களில் நடித்திருந்தனர்.இத்திரைப்படத்தின் இசையமைப்பாளர்இளையராஜா ஆவார்.இத்திரைப்படம் 1991 சனவரி 1 அன்று திரையரங்குகளில் வெளியிடப்பட்டது.
# ஊரெல்லாம் உன் பாட்டு

## பாடல்கள்

இத்திரைப்படத்திற்கு இளையராஜா இசையமைத்திருந்தார். வாலி, பிறைசூடன் ஆகியோர் பாடல் வரிகளை எழுதியிருந்தனர்.  
- ஊரெல்லாம் உன் பாட்டு தான் -சுவர்ணலதா
- ஊரெல்லாம் உன் பாட்டு தான் (ஆண்) -கே. ஜே. யேசுதாஸ்
- நூறாண்டு வாழும் காதல் - பி. ஜெயச்சந்திரன்
- தோம் தோம் என - கே. ஜே. யேசுதாஸ்
- ஊரெல்லாம் உன் பாட்டு தான் -இளையராஜா
# அனசுயா சென்குப்தா

**அனசுயா சென்குப்தா** (Anasuya Sengupta) ஓர் இந்திய கவிஞர், எழுத்தாளர், ஆர்வலர் மற்றும் இணையத்தில் ஒதுக்கப்பட்ட குரல்களுக்கான பிரதிநிதித்துவவாதியாக பரவலாக அறியப்படுகிறார்.
# அனசுயா சென்குப்தா

## ஆரம்ப கால வாழ்க்கை

சென்குப்தா 1974 ஆம் ஆண்டில் இவரது தந்தை அபிஜித் செங்குப்தா, பொய்ல் செங்குப்தா (அம்பிகா கோபாலகிருஷ்ணன் ) ஆகியோருக்கு மகளாகப் பிறந்தார். இவரது தந்தை இந்திய நிர்வாக அதிகாரி ஆவார், இவரது தாய் , ஒரு நடிகை, குழந்தைகள் இலக்கியத்தின் ஆசிரியர் மற்றும் நாடக ஆசிரியர் ஆவார். இவர் தனது குழந்தைப் பருவத்தின் பெரும்பகுதியை தென்னிந்தியாவின் ஒரு பகுதியான வட கர்நாடகாவில் கழித்தார்.  
இவரது வாழ்க்கையினைப் பற்றி குறிப்பிடுகையில், செங்குப்தா, "நான் சமூக நீதிக்கு அர்ப்பணிப்புள்ள குடும்பத்தில் வளர்ந்தவள்" என்று குறிப்பிட்டார். இவர் ஆங்கிலம், இந்தி, கன்னடம், பெங்காலி, தமிழ் மற்றும் மலையாளம் பேசுகிறார்.
# அனசுயா சென்குப்தா

## கல்வி

இந்திரா நகரில் உள்ள தேசிய பொதுப் பள்ளியில் 1992 ஆம் ஆண்டு தனது 12 ஆம் வகுப்பை முடித்தார். செங்குப்தா இந்தியாவின் புதுதில்லியில் உள்ள டெல்லி பல்கலைக்கழகத்தின் ஒரு கல்லூரியான லேடி ஸ்ரீ ராம் மகளிர் கல்லூரியில் பொருளாதாரத்தில் இளங்கலைப் பட்டம் பெற்றார், அங்கு இவர் 1995 இல் கௌரவ பட்டம் பெற்றார். லேடி ஸ்ரீ ராம் மகளிர் கல்லூரியின் முன்னாள் மாணவராக இவர் குறிப்பிடப்படுகிறார், செங்குப்தா தனது இளங்கலை பட்டப்படிப்பில் நடைபெற்ற 2014 பாலின அறிவு கல்வி மாநாட்டில் தனது "அமைதி" என்ற கவிதையின் ஒரு பகுதியை வாசிக்க அழைக்கப்பட்டார்.  
1998 ஆம் ஆண்டில், ரோட்சு அறிஞராகப் படிக்கும் ஆக்ஸ்போர்டு பல்கலைக்கழகத்தின் ராணி எலிசபெத் ஹவுஸில் இருந்து வளர்ச்சிப் படிப்புகளில் முதுகலைப் பட்டம் பெற்றார். பின்னர் இவர் ஆக்ஸ்போர்டில் அரசியலில் தனது முனைவர் பட்டத்தை கர்நாடகத்தில் காவல்துறையில் உள்ள முறையான மற்றும் முறைசாரா கட்டமைப்புகள் மற்றும் நடைமுறைகளைப் பயின்றார். மேலும், செங்குப்தா 2007-2009 வரை கலிபோர்னியாவின் பெர்க்லி பல்கலைக்கழகத்தில் விருந்துரை அறிஞராக இருந்தார்.  
சைலன்சு என்பதில் இருந்து,  
பல பெண்கள்  
பல நாடுகளில் இருந்து  
ஒரே மொழியினைப் பேசுகிறார்கள்  
"அமைதி" எனும் மொழியில்  
இந்தக் கவிதை கிளின்டனின் சுயசரிதையான *வாழ்க்கை வரலாற்றில்* "அமைதி இங்கே பேசப்படவில்லை" என்ற தலைப்பில் ஒரு அத்தியாயத்தை எழுதத் தூண்டியது.
# அனசுயா சென்குப்தா

## கல்வி

### *யாருடைய அறிவு?* *பிரச்சாரம்*

சிகோ பூட்டர்சுவுடன், ஆசியா, ஆப்பிரிக்கா மற்றும் லத்தீன் அமெரிக்கா உள்ளிட்ட இணையத்தில் ஓரங்கட்டப்பட்ட சமூகங்களின் (உலகின் பெரும்பான்மை) அறிவை மையப்படுத்தும் உலகளாவிய பிரச்சாரமான ஹூசு டாலெட்ஜ் இணை நிறுவனர் ஆவார். இவர் அடேல் விரானாவுடன் இணைந்து நிறுவனத்தின் இணை இயக்குநராக பணிபுரிகிறார். இந்தக் குழுவானது "உலகளாவிய, பன்மொழிப் பிரச்சாரமாக விவரிக்கப்பட்டுள்ளது.
# சிரத்தா ஆர்யா

**சிரத்தா ஆர்யா** (*Shraddha Arya*) (பிறப்பு 17 ஆகத்து 1987) இந்தியவைச் சேர்ந்த திரைப்பட நடிகையும், தொலைக்காட்சி நடிகையும் ஆவார். இவர் நடிகரும் இயக்குநருமான எஸ்.ஜே. சூர்யாவின் கள்வனின் காதலி என்ற தமிழ்த் திரைப்படத்தில் நயன்தாராவுடன் நடித்திருந்தார். பாலிவுட் திரைப்படமான *நிஷபத்*, தெலுங்குத் திரைப்படமான "கொடவா" படத்தில் வைபவ் ரெட்டியுடன் கதாநாயகியாக அறிமுகமானார். லைப் ஓகே தொலைக்காட்சியின் நாடகத் தொடர்களான *மெயின் லக்ஷ்மி தேரே ஆங்கன் கி*, *தும்ஹாரி பாகி*, *ட்ரீம் கேர்ள்* ஆகியவற்றில் நடித்ததற்காக இவர் அறியப்படுகிறார். 2017 முதல், ஜீ தொலைக்காட்சியின் சின்னபூவே மெல்லபேசு என்ற தொடரில் டாக்டர் பிரீதா அரோராவின் பாத்திரத்தை இவர் சித்தரித்து வருகிறார். இதே நேரத்தில் 2019ஆம் ஆண்டில், இவர் *நாச் பாலியா* 9இல் ஆலம் மக்கருடன் ஒரு போட்டியாளராக பங்கேற்றார்.
# சிரத்தா ஆர்யா

## ஆரம்ப கால வாழ்க்கை

ஆர்யா 17 ஆகத்து 1987 அன்று இந்தியாவின் புது தில்லியில் பிறந்தார். பின்னர், மும்பை பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். 2005இல், இவர் விளம்பரத் துறையில் ஒரு தொழிலைத் தொடர மும்பைக்கு சென்றார்.
# சிரத்தா ஆர்யா

## சொந்த வாழ்க்கை

2015 ஆம் ஆண்டில், வெளிநாடு வாழ் இந்தியரான ஆர்யா ஜெயந்த் உடன் நிச்சயதார்த்தம் செய்துகொண்டார். ஆனால் இருவருக்கும் இணக்கத்தன்மை இல்லாத காரணமாக தங்கள் நிச்சயதார்த்தத்தை ரத்து செய்தனர். ஓர் இந்தியத் தொழிலதிபரும் வழக்கறிஞருமான ஆலம் சிங் மக்கருடன் 2019இல் நாச் பாலியா என்ற ஒரு நடன நிகழ்ச்சியில் பங்கேற்க முடிவு போது ஆர்யா தான் அவருடன் உறவில் இருப்பதாகத் தெரிவித்தார்.
# சிரத்தா ஆர்யா

## தொழில்

ஜீ தொலைக்காட்சியின் திறமை வேட்டை நிகழ்ச்சியான இந்தியாவின் சிறந்த *சினிஸ்டார் கி கோஜ்* மூலம் ஆர்யா தனது வாழ்க்கையைத் தொடங்கினார். இப்போட்டியில் இவர் இரண்டாமிடம் பெற்றார்.  
2006ஆம் ஆண்டு வெளியான தமிழ்த் திரைப்படமான *கல்வானின் காதலி* மூலம் நடிகர்-இயக்குநர் எஸ்.ஜே.சூர்யாவுக்கு இணையாக அறிமுகமானார். அதன் பிறகு, இவர் ராம் கோபால் வர்மாவின் *நிஷாப்த்* என்ற படத்தில் மூலம் பாலிவுட்டில் நுழைந்தார். மேலும் இவர் ஷாஹித் கபூருடன் *பாத்சாலா* என்ற படத்தில் தோன்றினார். இதே சமயத்தில் இவர் தெலுங்குத் திரைப்படத் துறையில் நுழைந்தார். நடிகர் வைபவ் உடன் *கொடவா*, *கோதி முகா*, *ரோமியோ* ஆகிய படங்களில் கணிசமான பாத்திரங்களில் நடித்தார். இவர் இரண்டு கன்னடத் திரைப்படங்களிலும், ஒரு மலையாளப் படத்திலும் நடித்துள்ளார். 2011ஆம் ஆண்டில், இந்திய நாடகத் தொடரன *மெயின் லக்ஷ்மி தேரே ஆங்கன் கி* மூலம் தொலைக்காட்சிக்கு அறிமுகமானார். லைப் ஓகேவின்*தும்ஹாரி பாக்கியில்* பாக்கியின் பாத்திரத்தில் இவரது முன்னேற்றமான நடிப்பு வந்தது. *டிரீம் கேர்ள் - ஏக் லட்கி தீவானி சி -*யில் ஆயிஷாவின் பாத்திரத்தில் இவர் மேலும் உயர்ந்தார்.  
2016 ஆம் ஆண்டில், ஏக்தா கபூர் ,ஷோபா கபூர் ஆகியோர் தயாரித்த *மஸாக் மசாக் மெய்* என்ற நகைச்சுவை நிகழ்ச்சியை ஆர்யா தொகுத்து வழங்கினார்.  
சிரத்தா ஆர்யா தி டைம்ஸ் ஆஃப் இந்தியா பட்டியலிட்ட தொலைக்காட்சியில் டைம்ஸ் 20 இல் மிகவும் விரும்பத்தக்க பெண்கள் பட்டியலில் 2017இல் 16ஆவது இடத்திலும், 2018இல், வரிசை எண் 15லும், 2019இல், வரிசை எண் 18லும் 2020இல், வரிசை எண் 14லும் இடம் பெற்றார்.
# சிரின் எம். ராய்

**சிரின் எம். ராய்** (Shirin M. Rai பிறப்பு 1 டிசம்பர் 1960), ஓர் அரசியல் விஞ்ஞானி, காலனித்துவத்திற்கு பிந்தைய ஆட்சியின் போதான, உலகமயமாதல்<nowiki/>ஜனநாயகமயமாக்கல் செயல்முறைகள் மற்றும் பாலின ஆட்சிகள் ஆகியவற்றுக்கு இடையேயான குறுக்கீடுகள் பற்றிய ஆராய்ச்சிக்காகப் பரவலாக இவர் அறியப்படுகிறார். இவர் பாராளுமன்றத் திட்டத்தில் பாலின விழா மற்றும் சடங்கின் இயக்குநர் ஆவார், இந்த நான்கு வருட இடைநிலைத் திட்டம், *லெவர்கூல்ம்* அறக்கட்டளையால் நிதியளிக்கப்படுகிறது, இது பிரிட்டிசு, இந்திய மற்றும் தென்னாப்பிரிக்கப் பாராளுமன்றங்களில் சடங்கு, விழா, சின்னம் ஆகியவற்றின் செயல்பாடுகளை ஆய்வு செய்கிறது.  
ராய் சமூக அறிவியல் அகாதமியில் ஒரு சக ஊழியர் மற்றும் இங்கிலாந்தின் வார்விக் பல்கலைக்கழகத்தில் அரசியல் மற்றும் சர்வதேச ஆய்வுகள் துறையின் ஒரு பகுதியாகவும் பணியாற்றுகிறார். இவர் ஆலோசனை மற்றும் பொது உரையாடல் ஈடுபாட்டிற்காக ஐக்கிய நாடுகள் இவை தொடர்பான ஐக்கிய நாடுகள் வளார்ச்சித் திட்டம், பெண்கள் முன்னேற்றத்திற்கான பிரிவு, ஐக்கிய நாடுகள் பொருளாதார மற்றும் சமூக விவகாரங்கள் துறை மற்றும் ஜனநாயகம் மற்றும் தேர்தல் உதவி நிறுவனம் மற்றும் உலக வங்கி ஆகிய சர்வதேச அமைப்புகளுடன் இணைந்து பணியாற்றியுள்ளார், . 2021 இல் இவர் பிரிட்டிசு அகாதமியின் உறுப்பினராகத் தேர்ந்தெடுக்கப்பட்டார்.
# சிரின் எம். ராய்

## சுயசரிதை

சிரின் எம் ராய் இந்தியாவில் பிறந்தார் மற்றும் புது தில்லி உள்ள மாடர்ன் பள்ளியில் பயின்றார். 1982 இல் இந்து கல்லூரியில் அரசியல் அறிவியல் பிரிவில் இளங்கலை பட்டம் பெற்றார் , பின்னர் தில்லி பல்கலைக்கழகத்தில் பயின்றார், அங்கு இவர் 1984 இல் அரசியல் அறிவியலில் முதுகலைப் பட்டம் பெற்றார். பின்னர் கேம்பிரிச்சுப் பல்கலைக்கழகத்தில் 1989 இல் முனைவர் பட்டம் பெற்றார். 1984-85 க்கு இடையில் இவர் தில்லி பல்கலைக்கழகத்தில் தற்காலிக விரிவுரையாளராக இருந்தார், பின்னர் வார்விக் பல்கலைக்கழகத்திற்கு (1989) சென்றார், அங்கு இவர் தற்போது அரசியல் மற்றும் சர்வதேச ஆய்வுகள் பேராசிரியர் பதவியை வகிக்கிறார்.  
சிரின் எம். ராய் அரசியல் ஆய்வு சங்கம் போன்ற பல்வேறு தொழில்முறை சங்கங்களில் உறுப்பினராக உள்ளார் மற்றும் சர்வதேச ஆய்வுக் கழகத்தின் (2009–2011) நிர்வாகக் குழுவில் பணியாற்றியுள்ளார். *இவர் பெண்கள் வெளியீடுகளின் சர்வதேச கலைக்களஞ்சியம்*, *ஜனநாயகமயமாக்கல்*, *இந்தியப் பாலினப் படிப்பு*, *சர்வதேச பெண்ணிய இதழ்*, *உலகளாவிய நெறிமுறைகள்* போன்ற வெளியீடுகளின் ஆசிரியர் குழுவிலும் பணியாற்றியுள்ளார்.  
2017 ஆம் ஆண்டில், அரசியல் ஆய்வுகள் சங்கம் இவரது முனைவர் பட்ட ஆய்விற்கு பரிசு வழங்கியது.
# சிரின் எம். ராய்

## ஆராய்ச்சி

பாலினம் மற்றும் மேம்பாட்டுத் துறையில் சிரின் ராயின் ஆராய்ச்சி பங்களிப்பு குறிப்பிடத்தகுந்தது ஆகும்.இந்த ஆராய்ச்சி பகுதியில் பல கட்டுரைகள், கலைக்களஞ்சிய கட்டுரைகள் மற்றும் அத்தியாயங்களுடன் பல புத்தகங்களை இவர் எழுதியுள்ளார் மற்றும் திருத்தியுள்ளார். இவரது பணி மூன்று குறிப்பிட்ட பகுதிகளை உள்ளடக்கியது: ஜனநாயகமயமாக்கல், உலகமயமாக்கல் மற்றும் நிர்வாகம்.  
பாலினம் மற்றும் மேம்பாடு குறித்த தனது பணிக்கு முன், சிரின் ராய் மாவோவுக்கு பிந்தைய சீனாவில் அரசியல் பங்கேற்பில் பணியாற்றினார். இவரது முனைவர் பட்ட ஆய்வில் இவர் உயர் கல்வி சீர்திருத்தங்களை செயல்படுத்துவதில் கவனம் செலுத்தினார். முறைசாரா மற்றும் தினசரி பங்கேற்பு நடைமுறைகள், சர்வாதிகார ஆட்சிகளின் கொள்கை மூலம் செயல்படும் திறனை குறைமதிப்பிற்கு உட்படுத்தும் என்றும் இதனால் இவர்களின் அதிகாரத்தை குறைத்து மதிப்பிடலாம் என்றும் பரிந்துரைத்தார். 1987 ஆம் ஆண்டில் சீனாவில் இவர் தனது களப்பணியைச் செய்தார், அங்கு இவர் பல்கலைக்கழகங்களில் பல மாணவர்கள், விரிவுரையாளர்கள் மற்றும் அதிகாரிகளை நேர்காணல் செய்தார.
# ரேகா பாண்டே

**ரேகா பாண்டே** (Rekha Pande பிறப்பு 6 ஜூன்) தற்போது சுற்றுச்சூழல் மேம்பாட்டு மூலம் அதிகாரமளிக்கும் சங்கமான *சீட்* டின் இயக்குநராக உள்ளார். இவர் பெண்கள் ஆய்வு மையத்தின் முன்னாள் இயக்குநராகவும், இந்தியாவின் ஐதராபாத் பல்கலைக்கழகத்தில் வரலாற்று பேராசிரியராகவும் இருந்தார். இவர் வரலாறு மற்றும் மகளிர் ஆய்வின் இடை-ஒழுங்கு பகுதிகளில் நன்கு அறியப்பட்ட அறிஞர்களுள் ஒருவர் ஆவார். இவர் சர்வதேச ஆய்வுகள், பெண்கள் வரலாறு மற்றும் பாலின ஆய்வுகள் துறையில் கல்வியாளராகவு உள்ளார். ஒரு பெண்ணிய வரலாற்றாசிரியர் என்ற முறையில், இவர் பெண்களின் வரலாற்றை மறுகட்டமைப்பு செய்வதிலும், தெற்காசிய சூழலில் பெண்களின் அடிபணிவின் வரலாற்று வேர்களைப் புரிந்துகொள்வதிலும் தத்துவார்த்த மற்றும் முறையான சிக்கல்களில் அக்கறை கொண்டிருந்தார். பிராந்திய/உள்ளூர் மட்டங்களில் மாறுபட்ட வரலாற்றுச் சூழல்களை ஆராயவும், தேசிய மற்றும் உலக அளவில் பெண்களின் இனப்பெருக்கம் மற்றும் கீழ்படிதலை பல்வேறு தொடர்புடைய, மாறுபட்ட, சமகால சூழல்களில் விளக்கவும் இவர் முயற்சிக்கிறார். இவர் இந்தியாவில் பெண்கள் இயக்கத்துடன் தொடர்புடைய கல்வி ஆர்வலராகவும் இருந்துள்ளார்.
# ரேகா பாண்டே

## ஆரம்பகால வாழ்க்கை மற்றும் கல்வி

ரேகா பாண்டே , உத்திரகண்டத்தில் இமயமலை பள்ளத்தாக்குகளில் பிறந்தார். நாட்டின் பல்வேறு பகுதிகளில் இவர் பள்ளிக்கல்வி பயின்றார். இவர் ஹோலி ஃபேமிலி உயர்நிலைப் பள்ளி மற்றும் கேந்திரிய வித்யாலயாவில் படித்தார். இவர் தனது பட்டப்படிப்பை அலகாபாத் பல்கலைக்கழகத்தில் படித்தார். அங்கு இவர் வரலாறு, ஆங்கில இலக்கியம் மற்றும் அரசியல் அறிவியல் ஆகியனவற்றைக் கற்றார் . அலகாபாத் பல்கலைக்கழகத்தில் வரலாற்றுப் பிரிவில் முனைவர் பட்டம் பெற்றார்.
# ரேகா பாண்டே

## தொழில்

ரேகா பாண்டே அலகாபாத் பல்கலைக்கழகம், மௌலானா ஆசாத் தேசிய உருது பல்கலைக்கழகம் மற்றும் ஐதராபாத் பல்கலைக்கழகம் ஆகிய மூன்று வெவ்வேறு பல்கலைக்கழகங்களில் கற்பித்தல் அனுபவம் பெற்றவர். சர்வதேச தகவல் தொழில்நுட்ப நிறுவனத்தில் நான்கு ஆண்டுகளாக இந்தியாவின் மத மற்றும் கலாச்சார பாரம்பரியம் குறித்த பாடத்தையும் இவர் கற்பித்தார். இவர் வரலாற்று பேராசிரியர் மற்றும் வரலாற்றுத் துறையில் கற்பித்தல் பணியினை மேற்கொள்கிறார். இவர் ஐதராபாத் பல்கலைக்கழகத்தில் பெண்கள் ஆய்வு மையத்தின் முன்னாள் தலைவராக இருந்தார். இதற்கு முன்பு இவர் வரலாற்றுத் துறையின் தலைவராக இருந்தார். இவர் மௌலானா ஆசாத் தேசிய உருது பல்கலைக்கழகத்திலும்,ஐராபாத் பல்கலைக்கழகத்திலும் பெண்கள் ஆய்வுக்கான இரண்டு மையங்களின் நிறுவன உறுப்பினராக இருந்தார். இந்தியாவில் முதன்முறையாக *2014 இல் ஏற்பாடு செய்யப்பட்ட மகளிர் உலக காங்கிரசின் தலைவராக இருந்தார்.*
# ரேகா பாண்டே

## பங்களிப்புகள்

தேசிய அரசு, மாநில அரசு மற்றும் அரசு சாரா நிறுவனங்கள் மற்றும் சர்வதேச அமைப்புகளுடன் பணிபுரிந்த அனுபவம் இவருக்கு உள்ளது. இவர் இந்தியாவில் சமூக இயக்கங்கள், பாலினம் கட்டுமானம், மத மற்றும் கலாச்சார அம்சங்கள் மற்றும் பெண்கள் இயக்கங்கள் போன்ற பல்வேறு பகுதிகளில் பங்களித்துள்ளார். இவர் கற்பித்தல் மற்றும் கற்றல் நடைமுறைகள், வகுப்பறை, பல்கலைக்கழக கட்டமைப்புகள் மற்றும் தேசிய மற்றும் சர்வதேச தொழில்முறை அமைப்புகள் மூலம் அதன் மறுசீரமைப்பு ஆகியவை குறித்து உரையாடுகிறார். 2019 ஆம் ஆண்டில்,பாலின உணர்திறன் மற்றும் பாலின மேம்பாட்டுத் திட்டங்களுக்கான தேசிய வள நபராக புதுதில்லியில் உள்ளதேசிய பெண்கள் ஆணையம் இவரை அறிவித்தது.
# ஏஞ்சலிகா அரிபம்

**ஏஞ்சலிகா அரிபம்** (Angellica Aribam பிறப்பு 22 ஜனவரி 1992) ஓர் இந்திய அரசியல் ஆர்வலர், பாலினம், இனம் மற்றும் அரசியலின் ஜனநாயகமயமாக்கல் பிரச்சினைகளில் பணியாற்றுகிறார். இவர் இந்தியாவில் பெண்களின் அரசியல் தலைமையை ஊக்குவிக்கும் அரசு சாரா அமைப்பான *ஃபெம்மி ஃபர்ஸ்ட் ஃபவுண்டேஷனின்* நிறுவனர் ஆவார். அரிபாம் இந்திய தேசிய காங்கிரசின் மாணவர் பிரிவான இந்திய தேசிய மாணவர் சங்கத்தின் தேசிய பொதுச் செயலாளராகவும் இருந்தார்.  
அரிபம், ஹிலாரி கிளின்டன் மற்றும் மாடலின் ஆல்பிரைட் ஆகியோரால் நிறுவப்பட்ட *வைட்டல் வாய்சசு* எனும் அரசு சார்பற்ற அமைப்பின் துவக்க நிகழ்வில் கலந்துகொண்டார். 2017 ஆம் ஆண்டில், கொள்கை மற்றும் அரசியல் குறித்த தனது பணிக்காக போர்ப்ஸ் இந்தியாவின் 30 வயதுக்குட்பட்டவர்களில் ஒருவராக அரிபம் பெயரிடப்பட்டார். இந்தியாவின் வடகிழக்கு பிராந்தியத்திலிருந்து தில்லி பல்கலைக்கழக மாணவர் சங்க நிர்வாகக் குழுவில் தேர்ந்தெடுக்கப்பட்ட முதல் மாணவி இவர் ஆவார்.
# ஏஞ்சலிகா அரிபம்

## ஆரம்ப கால வாழ்க்கை

ஏஞ்சலிகா அரிபம் இந்தியாவின் மணிப்பூரில் உள்ள இம்பால் மேற்கில் மணிபுரி பிராமண குடும்பத்தில் பிறந்தார். அரிபம் எம் சர்மா மற்றும் (மறைந்த) தோயிபி தேவி ஆகியோருக்கு பிறந்த மூன்று உடன்பிறப்புகளில் இளையவர் ஆவார். தனது 12 வது வயதில் பள்ளி படிப்பை முடிப்பதற்காக புது தில்லி சென்றார்.
# ஏஞ்சலிகா அரிபம்

## கல்வி

அரிபாம் கேந்திரிய வித்யாலயா, ஆண்ட்ரூஸ் கஞ்சில் பள்ளிக்குச் சென்றார். 2012 ஆம் ஆண்டில் தில்லி பல்கலைக்கழகத்தின் ஸ்ரீ வெங்கடேஸ்வரா கல்லூரியின் உயிர் வேதியியலில் சிறபிடத்துடன் இளங்கலை பட்டப்படிப்பை முடித்தார் 2017-2018 இல் அரசியல் வாழ்க்கையிலிருந்து ஓய்வு பெற்றபோது, அரிபாம் ஒரு *மாஃப்காம்* அறிஞராக இருந்தார் மற்றும் பீக்கிங் பல்கலைக்கழகத்தில் பொதுக் கொள்கையில் முதுகலைப் பட்டம் பெற்றார். இவரது முதுகலை பட்டப்படிப்பு குற்றவியல் சட்டம் (திருத்தம்) சட்டம் 2013 தொடர்பாக கடுமையான கற்பழிப்பு சட்டங்கள் பற்றிய பொது உணர்வில் கவனம் செலுத்தியது.
# ஏஞ்சலிகா அரிபம்

## அரசியல் பயணம்

அரிபாம் ஜூலை 2012 இல் இந்திய தேசிய காங்கிரசின் மாணவர் பிரிவான இந்திய தேசிய மாணவர் சங்கத்தில் (NSUI) ஒரு நேர்காணலில், பல்வேறு இந்திய நகரங்களில் வடகிழக்கு மக்கள் மீதான இனவெறி தன்னை எவ்வாறு அரசியலில் சேரத் தூண்டியது என்பதை அரிபம் குறிப்பிடுகிறார்.  
செப்டம்பர் 2012 இல், தில்லி பல்கலைக்கழகத்தின் சட்ட பீடத்தில், அரிபம் தேர்ந்தெடுக்கப்பட்டார். தொடர்ந்து, தில்லி பல்கலைக்கழக மாணவர் சங்கத்தின் நிர்வாகக் குழுத் தேர்தலில் போட்டியிட்டு வெற்றி பெற்றார். இதன் மூலம், தில்லி பல்கலைக்கழக மாணவர் சங்கத்தில் தேர்ந்தெடுக்கப்பட்ட முதல் வடகிழக்கு மாநிலத்தவர் எனும் பெருமை பெற்றார்.  
டிசம்பர் 2012 இல், இவர் ராகுல் காந்தியால் இந்திய தேசிய மாணவர் சங்கத்தில் தேசிய செயலாளராக நியமிக்கப்பட்டார். தேசியக் குழுவில் சேர்ந்த இளைய நபர் இவர் ஆவார்.  
2013 ஆம் ஆண்டு ஜெய்ப்பூரில் நடைபெற்ற *AICC* அமர்வில், அரிபாம் முழு வடகிழக்கு பிராந்தியத்தின் ஒரே பேச்சாளராக இருந்தார். இவர் தனது உரையில், நாடு முழுவதும் வடகிழக்கு புலம்பெயர்ந்தோர் எதிர்கொள்ளும் சவால்கள் குறித்து கவனம் செலுத்தினார்.  
16 வது மக்களவைத் தேர்தலுக்கு முன்னதாக, இந்திய தேசிய காங்கிரசிற்கான மாணவர் அறிக்கையின் ஆலோசனைகள், உருவாக்கம் மற்றும் வரைவு செயல்முறைகளில் அரிபாம் பங்களித்தார்.
# ரிச்சா நாகர்

**ரிச்சா நாகர்** (Richa Nagar பிறப்பு 1968, இந்தியாவின் லக்னோவில் ) ஓர் அறிஞர், படைப்பாற்றல் எழுத்தாளர், கல்வியாளர் மற்றும் நாடகத் தொழிலாளி ஆவார், இவர் மினசோட்டா பல்கலைக்கழகத்தில் லிபரல் ஆர்ட்ஸ் கல்லூரியில் பேராசிரியராக உள்ளார் . நாகரின் படைப்பு மற்றும் அறிவார்ந்த பணிகள், பன்னாட்டு பெண்ணியம், சமூக புவியியல், விமர்சன அபிவிருத்திக் கற்கைகள் மற்றும் விமர்சன இனவியல் ஆகியவற்றிற்கு பல மொழி மற்றும் பல வகை பங்களிப்புகளை செய்கிறது. இவரது ஆராய்ச்சி தன்சானியாவில் தெற்காசிய வம்சாவளியைச் சேர்ந்த சமூகங்களிடையே இடம், அடையாளம் மற்றும் சமூகம் ஆகியவற்றின் அரசியல்; தெற்கில் நடைபெற்ற அடிப்படையான அதிகாரமளித்தல் தொடர்பான போராட்டங்கள் , முக்கியமாக இந்தியாவின் சீதாபூர் மாவட்டத்தில் உள்ள சாங்டின் கிசான் மஸ்தூர் சங்கதன் (SKMS) உடன் நடைபெற்ற போராட்டம்; வளர்ச்சி மற்றும் தாராளமய உலகமயமாக்கல் சூழலில் மொழி மற்றும் சமூக சிதைவின் அரசியல்; கல்வி, ஆர்வலர் மற்றும் கலை உழைப்பு ஆகியவற்றுக்கு இடையேயான எல்லைகளை மங்கச் செய்வதற்கான ஒத்துழைப்பு, இணை ஆசிரியர் மற்றும் மொழிபெயர்ப்பைப் பயன்படுத்தும் ஆக்கப்பூர்வமான நடைமுறை ஆகிய உட்பட பல தலைப்புகளை உள்ளடக்கியுள்ளது. 2005-2006 இல் இசுட்டான்போர்டுவில் உள்ள நடத்தை அறிவியல் மேம்பட்ட ஆய்வு மையத்தில் (CASBS), 2011-2012 இல் புதுதில்லியில் உள்ள சவகர்லால் நேரு மேம்பட்ட கற்றல் நிறுவனத்தில் (JNIAS) மற்றும் மனிதநேய மையத்தில் குடியிருப்பு கூட்டுறவினை நடத்தினார். 2013 இல் வெஸ்டர்ன் கேப் பல்கலைக்கழகத்தில் மனிதக் கலையியல் ஆராய்ச்சி மேற்கொண்டார். 2017 ஆம் ஆண்டில் தென்னாப்பிரிக்காவின் ரோட்ஸ் பல்கலைக்கழகத்தில் (UHURU) மனிதநேயப் பிரிவில் கெளரவப் பேராசிரியராகப் பணியாற்றினார், மேலும் இவரது பணி துருக்கிய, மராத்தி, இத்தாலியன், ஜெர்மன் மற்றும் மாண்டரின் உள்ளிட்ட பல மொழிகளில் மொழிபெயர்க்கப்பட்டுள்ளது.
# ரிச்சா நாகர்

## தான்சானியாவில் 'ஆசியர்கள்' மத்தியில் இடம் மற்றும் அடையாளத்தின் அரசியல் பணிகள்

தான்சானியாவில் 'ஆசியர்கள்' மத்தியில் இடம், அடையாளம் மற்றும் சமூகத்தின் அரசியல் பற்றிய ரிச்சா நாகரின் கருத்துக்கள் வரலாற்று, புவியியல் மற்றும் பெண்ணிய ஆய்வானது இந்துக்கள், கோஜா சியா இத்னா ஆசரிசு, கோவாக்கள் மத்தியில் "ஏராளமான வாழ்க்கை வரலாறுகள் மற்றும் பங்கேற்பாளர்களின் அவதானிப்பை" அடிப்படையாகக் கொண்டது. இவரது இந்தப் பணி"அதன் புவியியல் கவனத்திற்கு முக்கியத்துவம் வாய்ந்தாகப் பரவலாகக் கருதப்படுகிறது" மற்றும் ஏற்கனவே இருந்த "தவறான புரிதல்களுக்கு ஒரு பயனுள்ள மற்றும் மிகவும் தேவையான திருத்தத்தை வழங்குகிறது"
# ரிச்சா நாகர்

## ஆராய்ச்சி மற்றும் செயல்பாடுகளில் ஒத்துழைப்பு

2004 இல், நாகர் எட்டு கிராமப்புற பெண் ஆர்வலர்களுடன் இணைந்து,*சாங்டின் யாத்ரா எனும்* இந்தி புத்தகத்தினை வெளியிட்டார். இது "ஒற்றுமை, பரஸ்பரம் மற்றும் நீடித்த நட்பின் பயணம்" ஆகியவற்றைக் குறிக்கிறது. அனுபம்லதா, ராம்ஷீலா, ரேஷ்மா அன்சாரி, ரிச்சா சிங், சசிபாலா, சசி வைசு, சுர்பலா மற்றும் விபா பாஜ்பாய் ஆகிய எட்டு ஆர்வலர்கள் ரிச்சா நாகருடன் இணைந்து அதிகாரம், இடம் மற்றும் தனிப்பட்ட கதைகள் மூலம் தங்கள் சொந்த வாழ்க்கையில் உள்ள வித்தியாசங்களை ஆராய முயன்றனர். உலகளாவிய தெற்கில் உள்ள ஏழை கிராமப்புற பெண்களுக்கு அதிகாரம் அளிக்க முயற்சிக்கும் அரசு சார்பற்ற அமைப்புகளில் உள்ள சமத்துவமின்மை மற்றும் பாகுபாடு பற்றிய பிரச்சினைகளை இது எடுத்துரைக்கிறது. அரசு சார்பற்ற அமைப்புகளின் இந்த கலந்துரையாடல் ஆசிரியர்களுக்கு எதிரான பின்னடைவைத் தூண்டியது.
# சலோனி சோப்ரா

## தொழில்

கிரிஷ் 3 மற்றும் கிக் (2014 திரைப்படம்) ஆகியவற்றுக்கு சோப்ரா உதவி இயக்குநராக இருந்தார். *மென்ஸ்எக்ஸ்பியின்* கூற்றுப்படி, " *2016 ஆம் ஆண்டில் எம்டிவி நிகழ்ச்சியான கேர்ள்ஸ் ஆன்* டாப்பில் இவர் திரும்பியது, இவருக்கு இளம் பெண்களின் ரசிகர் பட்டாளத்தை உருவாக்கிக் கொடுத்துள்ளது" எனக் கூறப்பட்டது. *2018 ஆம் ஆண்டில், இந்தியா டுடே* உருவாக்கிய கூடுதல் புகைப்படங்களை இவர் வெளியிட்டார், ஏனெனில் சோப்ரா "பெண்கள் மற்றும் ஆண்கள் தங்கள் குறைபாடுகளை யாரும் கொண்டாட விரும்பவில்லை." என்று குறிப்பிட்டார்  
இவர் 2018 பாலிவுட் திரைப்படமான *ரேஸ் 3* மற்றும் 2018 தொலைக்காட்சித் தொடரான *ஸ்க்ரூவ் அப் ஆகியவற்றில்* தோன்றினார். *வாக்கிங் வித் மேகி* என்ற வலைத் தொடரிலும் நடித்தார்.  
டிசம்பர் 2020 இல், *ரெசுக்கியூடு பை எ ஃபெமினிஸ்டு:அன் இந்தியன் ஃபைரி டேல் ஆஃப் ஈக்குவாலிட்டி அண்ட் அதர் மித் எனும்* தனது புத்தகத்தை இவர் வெளியிட்டார், பாலின சமத்துவம், பெண்களுக்கு எதிரான வன்முறை மற்றும் சமூக ஊடகங்கள் உட்பட பல்வேறு தலைப்புகளில் கட்டுரைகளின் தொகுப்புகளும், அத்துடன் இவளுடைய அனுபவங்களைப் பற்றிய கதைகளும் இதில் இடம் பெற்று இருந்தது.
# சலோனி சோப்ரா

## மிடூ செயற்பாடு

2018 ஆம் ஆண்டில், சஜித் கான் மீது பாலியல் துன்புறுத்தல் குற்றச்சாட்டுகளை முன்வைத்த பிறகு இவர் மி டூ இயக்கத்தில் (இந்தியா) சேர்ந்தார்.
# சரீஃபா அமீது அலி

**சரீஃபா அமீது அலி** (Shareefa Hamid Ali. 1883 - 1971), பேகம் அமீது அலி என்றும் அழைக்கப்படும் இவர் ஓர் இந்தியப் பெண்ணியவாதி, தேசியவாதி, வழக்கறிஞர் மற்றும் அரசியல் பிரமுகர் ஆவார். இவர் 1935 இல் அகில இந்திய மகளிர் மாநாட்டின் தலைவராக இருந்தார்
# சரீஃபா அமீது அலி

## தனிப்பட்ட வாழ்க்கை

பேகம் ஷரீஃபா அமீது அலி காலனித்துவ பிரித்தானிய இந்தியாவின் நிர்வாக மையமான குஜராத்தின் பரோடாவில் (இப்போது வதோதரா என்று அழைக்கப்படுகிறது) ஒரு முற்போக்கு முஸ்லீம் குடும்பத்தில் டிசம்பர் 12, 1883 இல் பிறந்தார். இவர் இந்திய செயற்பாட்டாளரும் அரசியல்வாதியுமான பத்ருதீன் தியாப்ஜியின் மருமகன் அமீனா தியாப்ஜி மற்றும் அப்பாஸ் ஜே. தியாப்ஜி ஆகியோரின் மகள் ஆவார். இவரது தந்தை, அப்பாஸ் ஜே. தியாப்ஜி, பரோடா மாநிலத்தின் தலைமை நீதிபதியாகவும், மகாத்மா காந்தியின் சீடராகவும் இருந்தார் . *இவரது தாயார் அமீனா பர்தாவை மறுத்த* முதல் முக்கியமான முஸ்லிம் பெண்களில் ஒருவர் ஆவார் *.* உண்மையில், இவரது பெற்றோர்கள் இவருக்கும் இவருடைய சகோதரிகளுக்கும் *பர்தா* கட்டுப்பாடுகளை மீறி பள்ளிக்கு அனுப்புவதன் மூலம் ஆதரவளித்தனர். பேகம் அமீது அலி உருது, குஜராத்தி, பாரசீக, மராத்தி, ஆங்கிலம் மற்றும் பிரெஞ்சு ஆகிய ஆறு மொழிகளைப் பேசக் கற்றுக்கொண்டார். இவர் ஓவியம் வரைதல் மற்றும் இசைக்காக தனது நேரத்தை ஒதுக்கினார். இருபத்தைந்து வயதில் இவள் உறவினர் மற்றும் இந்திய குடிமைப்பணி அதிகாரி அமீது அலியை மணந்தார். திருமணத்திற்குப் பிறகு, இவர்கள் இந்தியாவில் மும்பை மாகாணத்திற்கு குடிபெயர்ந்தனர். இவர் சமூகப் பணிகளில் ஈடுபட்டார் மற்றும் தொடர்ந்து தனது திறன்களை வளர்த்துக் கொண்டார்.
# இவாஞ்சலின் ஆண்டர்சன் ராஜ்குமார்

**இவாஞ்சலின் ஆண்டர்சன் ராஜ்குமார்** (Evangeline Anderson Rajkumar) ஒரு பெண்ணிய ஆர்வலர் கிறித்தவ உலக முழுமைக்கும் உரிய இறையியலாளர் ஆவார், இவர் செராம்பூர் செராம்போர் கல்லூரியில் (1990 1994) ஐக்கிய இறையியல் கல்லூரி, பெங்களூவில் 1999 ஆம் ஆண்டு முதல் 2014 வரை கற்பித்தல் பணியினை மேற்கொண்டார். இவாஞ்சலின் ஆண்டர்சன் ராஜ்குமார் 1792 இல் இந்தியாவுக்கு வந்தபோது வில்லியம் கேரியால் நிறுவப்பட்ட புகழ்பெற்ற செராம்போர் கல்லூரியின் இறையியல் துறையில் ஆசிரியராக பணியாற்றிய முதல் நிரந்தர பெண் ஆசிரியராக இருந்தார். 2006 ஆம் ஆண்டில் இந்தியாவில் ஐக்கிய சுவிசேஷ லூத்தரன் தேவாலயங்களின் முதல் துணைத் தலைவராக பணியாற்றிய முதல் லூத்தரன் பெண் இவர் ஆவார். இவர் இறையியலாளர்களின் குடும்பத்திலிருந்து வந்தார். எவாஞ்சலின் ஆண்டர்சன் ராஜ்குமார் ,இந்தியாவின் இறையியல் பயிற்சி பெற்ற பெண்கள் சங்கத்தின் (ATTWI) தலைவராக பணியாற்றினார் மற்றும் உடல் இறையியலில் தேடப்படும் வள நபராக உள்ளார்.
# இவாஞ்சலின் ஆண்டர்சன் ராஜ்குமார்

## ஆரம்ப காலவாழ்க்கை

இவாஞ்சலின் ஆண்டர்சன் ராஜ்குமார் 19 மார்ச் 1963 அன்று பெங்களூரில் பிறந்தார். இவர் எட்டு உடன்பிறப்புகள், (ஆறு சகோதரிகள் + இரண்டு சகோதரர்கள்) கொண்ட ஒரு குடும்பத்தில் மூன்றாவது மகளாகப் பிறந்தார் மற்றும் இவர்கள் அனைவரும் இறையியல் கல்வியை முடித்து பல்வேறு பணிகளில் பணியாற்றினார்கள். இவர் குட்வில்ஸ் பெண்கள் பள்ளிக்குச் சென்றார், பின்னர் பெங்களூரு மவுண்ட் கார்மல் கல்லூரியில் சேர்ந்தார், அங்கு 1983 இல் இளங்கலை அறிவியல் பட்டம் பெற்றார்.
# இவாஞ்சலின் ஆண்டர்சன் ராஜ்குமார்

## தெய்வீகத்தில் படிப்பு

இவாஞ்சலின் ஆண்டர்சன் ராஜ்குமாரின் தந்தை இவரது தனிப்பட்ட மற்றும் நம்பிக்கை உருவாக்கத்தில் இவரை மிகவும் தாக்கத்தை ஏற்படுத்திய நபராக இருக்கிறார். தங்கள் சொந்த வாழ்க்கையில் கடினமான தருணங்களை எதிர்கொண்ட அந்த பெற்றோர்கள், அந்த அனுபவங்களை நம்பிக்கையாக மாற்றி, ஒரு நேர்மறையான குடும்பம், சுற்றுப்புறத்தை உருவாக்க தங்களை அர்ப்பணிப்பது எப்படி என்பதை இவர்களிடம் இருந்து இவர் கற்றுக்கொண்டுள்ளார்.  
1984 ஆம் ஆண்டில், ஆண்டர்சன் ராஜ்குமார் பெங்களூரு *யுனைடெட்* *தியாலஜிகல்* கல்லூரியில் இளங்கலை பட்டப்படிப்பு (BD) படிப்பதற்காக சேர்ந்தார்.பின்னர் இவர் 1987 ஆம் ஆண்டில் சுவீடனுக்குச் சென்று, கோட்போர்க்கில் உள்ள சுவீடன் தேவாலயத்தின் ஒரு வருடத் திட்டத்தைத் தொடர்ந்தார்.
# இவாஞ்சலின் ஆண்டர்சன் ராஜ்குமார்

## ஆராய்ச்சி ஆய்வுகள் மற்றும் விரிவுரையாளர்

### முதுகலை பட்டதாரி

ஆண்டர்சன் ராஜ்குமார் பின்னர் 1988 இல் இந்தியா திரும்பினார் மற்றும் தமிழ்நாடு இறையியல் குருத்துவக் கல்லூரியில் இறையியலில் முதுகலைப் பட்டம் பயில சேர்ந்தார். 1990 ஆம் ஆண்டில் இவர் பட்டம் பெற்றார்.
# இவாஞ்சலின் ஆண்டர்சன் ராஜ்குமார்

## ஆராய்ச்சி ஆய்வுகள் மற்றும் விரிவுரையாளர்

### விரிவுரையாளர்

மேற்கு வங்கத்தின் செராம்போர் , செராம்போர் கல்லூரியின் தொகுதி கல்லூரியான, செராம்பூர் கல்லூரி,இவரை ஆசிரியர் பணிக்காக அழைத்தது. இந்த வாய்ப்பை ஏற்று, ஆண்டர்சன் ராஜ்குமார் 1990 ஆம் ஆண்டில் செராம்பூருக்குச் சென்று இறையியல் மற்றும் நெறிமுறைகளைக் கற்பித்தார். பின்னர் இவர் 1994 இல் முனைவர் படிப்புக்காக பெங்களூரு சென்றார்.
# இவாஞ்சலின் ஆண்டர்சன் ராஜ்குமார்

## ஆராய்ச்சி ஆய்வுகள் மற்றும் விரிவுரையாளர்

### முனைவர் பட்ட ஆய்வுகள்

பின்னர், ஆண்டர்சன் ராஜ்குமார் ஒரு மருத்துவ ஆய்வாளராக பெங்களூருவில் உள்ள தெற்காசியாவில் இறையியல் ஆராய்ச்சி நிறுவனத்தில் (SATHRI) மற்றும் இயையியலில் முனைவர் பட்டம் பெற்றார்.
# இவாஞ்சலின் ஆண்டர்சன் ராஜ்குமார்

## பேராசிரியராக

பெங்களூருவில் உள்ள ஐக்கிய இறையியல் கல்லூரி தனது பழைய மாணவரான இவரை ஆசிரியராக பணிபுரிய அழைத்தது அதிலிருந்து அங்குள்ள மாணவர்களுக்கு இறையியலைக் கற்பித்து வந்தார்.
# விஜி பள்ளித்தோடி

**விஜி பென்கூட்டு** (பிறப்பு 1968) மகளிர் சங்கமான அசங்கடித மேகலா தொழிலாளர் சங்கத்தின் (அமைப்புசாரா துறைகளின் தொழிலாளர்கள் சங்கம்) என்ற பெண்கள் தொழிலாளர் குழுவின் ஒரு பகுதியாக பென்கூட்டு என்ற தொழிற்சங்க அமைப்பை நிறுவியவர் ஆவார். இந்த அமைப்பானது, இந்தியாவின் கேரளா மாநிலத்தில் உருவாக்கப்பட்டது. இந்த அமைப்பு கடைகளில் பணிபுரியும் பெண்களுக்கு வேலை நேரத்தில் அமரும் உரிமை உட்பட விற்பனையாளர்களாகப் பணிபுரியும் பெண்களுக்கு அடிப்படை உரிமைகளை வென்றது. 2018 ஆம் ஆண்டிற்கான உலகெங்கிலும் உள்ள 100 ஊக்கமளிக்கும் மற்றும் செல்வாக்கு மிக்க பெண்களின் பிபிசியின் பட்டியலில் இவர் இடம் பெற்றுள்ளார் என்பது குறிப்பிடத்தக்கது.